Isafswm Presenoldeb Gofynnol Blackboard

[Blackboard](https://blackboard.aber.ac.uk/) yw amgylchedd dysgu ar-lein Prifysgol Aberystwyth (PA). Mae gan bob modiwl AU ei safle cwrs ei hun ar Blackboard. Mae'r Isafswm Presenoldeb Gofynnol yn rhoi cysondeb er mwyn i fyfyrwyr allu dod o hyd i'r cynnwys y mae arnynt ei angen.

Dylai'r holl gynnwys a uwchlwythir ac a gynhyrchir ar Blackboard fod mor hygyrch â phosib i sicrhau bod pob myfyriwr yn gallu ei ddefnyddio. Gweler [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) PA i gael rhagor o wybodaeth. Mae Blackboard Ally ar gael ym mhob cwrs a dylai staff gynnal safle’r cwrs drwy ddefnyddio’r adroddiad cwrs a thrwy ddatrys unrhyw broblemau sy’n codi.

**Sgôr Ally o 70% neu uwch yw’r IPG safonol ym mhob cwrs.**

I gael cymorth wrth ddefnyddio Blackboard, gweler ein [canllaw Blackboard i staff](https://www.aber.ac.uk/cy/is/it-services/elearning/blackboard/blackboardcanllawiaustaff/). Os oes gennych unrhyw gwestiynau am Blackboard cysylltwch â’r Grŵp Addysg Ddigidol (eddysgu@aber.ac.uk).

Mae pob un o safleoedd cyrsiau PA Blackboard yn defnyddio templed y cytunwyd arno sydd â lle ar gyfer gwybodaeth graidd ynghyd â chynnwys y cytunwyd arno ar gyfer polisïau ar lefel Prifysgol. Cytunir ar y templed ar gyfer cyrsiau bob blwyddyn gan y Pwyllgor Ansawdd a Safonau. Cydlynwyr y Modiwlau sy’n gyfrifol am drefn y deunyddiau yn eu cyrsiau. Ni ddylai staff ddileu cynnwys templed.

## Ardal Gwybodaeth Modiwl

Dylai’r ardal gwybodaeth am y modiwl gynnwys y canlynol:

* Amlinelliad o'r modiwl, nodau a deilliannau dysgu. Gellir darparu llawlyfr modiwl y gellir ei lawrlwytho ar wahân sy'n cynnwys yr wybodaeth hon.
* Deunyddiau cyflwyno i helpu myfyrwyr i ymgyfarwyddo â gofynion y modiwl, wedi'u trefnu mewn un ffolder. Darparwch gyfarwyddiadau clir i fyfyrwyr ar sut i ymgymryd â'r modiwl a'r gweithgareddau dysgu.
* Dolen i unrhyw wybodaeth iechyd a diogelwch berthnasol ar gyfer astudio'r modiwl, gan gynnwys asesiadau risg lle bo hynny'n berthnasol.
* Gwybodaeth am staff sy'n dysgu'r cwrs gan gynnwys manylion cyswllt ac phryd maent ar gael, sut i drefnu cyfarfod (yn bersonol neu ar-lein) a pha bryd y dylai myfyrwyr ddisgwyl cael ateb i ymholiad.
* Manylion am sut y gall myfyrwyr roi adborth ar y modiwl, a gofyn cwestiynau am y modiwl.
* Dolen i offer Cwrs Holl Fideos Panopto
* Uwchlwytho cynllun gweithredu’r ABM (gweler [Polisi Cloriannu Modiwlau](https://www.aber.ac.uk/cy/about-us/corporate-information/policies/#gwasanaethau-gwybodaeth))

## Lleoliad trefnus ar gyfer Deunyddiau Dysgu

Dylid creu strwythur ffolder neu Fodiwl Dysgu ar gyfer Deunyddiau Dysgu. Er mwyn i staff gael bod yn gyfrifol am y ffordd y trefnir y cynnwys, nid ydym wedi pennu strwythur penodol.

Dylai'r staff sicrhau:

* Bod y cynnwys wedi’i drefnu'n glir gyda ffolderi /Modiwlau Dysgu yn ôl wythnosau neu bynciau (gweler y canllawiau ar greu [cynnwys](https://help.blackboard.com/Learn/Instructor/Ultra/Course_Content/Create_Content) i gael rhagor o wybodaeth).
* Bod yr holl gynnwys, gan gynnwys ffolderi / Modiwlau Dysgu, yn cael eu henwi'n glir ac yn gyson.
* Bod yr holl ddeunyddiau dysgu perthnasol yn cael eu huwchlwytho i safle'r cwrs ar Blackboard – mae hyn yn cynnwys sleidiau PowerPoint, taflenni, nodiadau neu ddeunyddiau ategol eraill.
* Bod yr holl ddeunyddiau perthnasol i sesiwn ddysgu yn cael eu huwchlwytho 1 diwrnod gwaith cyn i’r sesiwn ddigwydd.
* Bod y gweithgareddau dysgu'n cael eu hychwanegu ochr yn ochr â'r deunyddiau ategol perthnasol (adnoddau dysgu).
* Cyfarwyddiadau clir i fyfyrwyr ar beth i'w wneud gyda phob adnodd.
* Rhaid i'r holl ddeunyddiau dysgu fod mor hygyrch â phosib. Os na ellir gwneud rhai eitemau yn gwbl hygyrch, eglurwch pam a beth all y myfyrwyr ei wneud er mwyn gofyn am opsiynau mwy hygyrch. Gweler y [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) i gael mwy o wybodaeth.
* Bod dolenni i recordiadau Panopto unigol yn cael eu cynnwys ochr yn ochr â’r deunyddiau/gweithgareddau dysgu. I gael arweiniad ar recordio darlithoedd byw, gweler [**Polisi Cipio Darlithoedd PA**](https://www.aber.ac.uk/cy/is/regulations/lecture-capture-policy/). I gael arweiniad ar ddarlithoedd a recordiwyd ymlaen llaw, gweler [Sut i sicrhau bod recordiadau anghydamserol yn ennyn brwdfrydedd ac yn rhyngweithiol](https://wordpress.aber.ac.uk/e-learning/cy/2021/01/14/sut-i-sicrhau-bod-recordiadau-anghydamserol-yn-ennyn-brwdfrydedd-ac-yn-rhyngweithiol/)

## Ardal Asesu ac Adborth

Dylai'r ffolder asesu ac adborth gynnwys:

* Gwybodaeth asesu gan gynnwys meini prawf marcio.
* Sut i gael adborth.
* Mannau cyflwyno aseiniadau gyda gwybodaeth lawn gan gynnwys y dyddiad a’r amser hwyraf y ceir cyflwyno’r aseiniad.
* Pwy y dylid cysylltu â hwy os yw myfyrwyr yn cael trafferth yn cyflwyno aseiniadau. Cyfeiriwch y myfyrwyr at y Gwasanaethau Gwybodaeth i gael cymorth technegol ( eddysgu@aber.ac.uk).

## Ardal (gudd) Arholwyr Allanol

Dylai'r ffolder hon gynnwys:

* Eitemau yr hoffech i'r Arholwr Allanol eu gweld
* Aseiniadau wedi'u marcio a lawrlwythwyd ar gyfer eu safoni
* Tystiolaeth o brosesau safoni
* Ni ddylai'r ffolder hon fyth fod yn weladwy i fyfyrwyr

# Rhestr Ddarllen Aspire

Dylid ychwanegu’r rhestr ddarllen Aspire fel eitem ar wahân (yn hytrach nag mewn ffolder) a’i gosod ar y tab Cynnwys fel un o'r chwe eitem uchaf (gweler [Polisi Rhestr Ddarllen](https://www.aber.ac.uk/cy/is/regulations/reading-list-policy/))

# Rhestr wirio Isafswm Presenoldeb Gofynnol Blackboard

|  |  |
| --- | --- |
| **Eitem i'w hystyried** | **Ticiwch ar ôl cwblhau** |
| Mynediad |
| Mae gennych awdurdod hyfforddwr ar gyfer cwrs/cyrsiau rydych yn eu dysgu neu'n eu marcio |   |
| Gwybodaeth Modiwlau |   |
| Amlinelliad o'r modiwl, nodau a chanlyniadau dysgu. Gellir cynnwys y rhain mewn llawlyfr modiwl ar wahân.  |   |
|  |   |
| Deunyddiau ymgynefino ar gael |   |
| Gwybodaeth ynghylch pa pryd y bydd cynnwys yn cael ei ryddhau i fyfyrwyr. |   |
| Asesiadau risg, a gwybodaeth iechyd a diogelwch os yw'n berthnasol |   |
| Manylion cyswllt y staff sy'n dysgu'r modiwl |   |
| Dolen i’r offer Holl Fideos Panopto |  |
| Lleoliad trefnus ar gyfer Deunyddiau Dysgu |   |
| Cynnwys wedi'i drefnu'n glir yn y strwythur ffolder / Modiwl Dysgu. |   |
| Dolenni i recordiadau Panopto ar gael |   |
| Taflenni sleidiau PowerPoint, nodiadau neu ddeunyddiau ategol eraill |   |
| Holl ddeunyddiau dysgu ar gael 1 diwrnod cyn y digwyddiad |  |
| Gweithgareddau dysgu wedi'u trefnu gydag adnoddau dysgu perthnasol a chyfarwyddiadau ar beth i'w wneud gyda'r adnoddau |   |
|  |   |
| Asesu ac Adborth |   |
| Gwybodaeth asesu gan gynnwys meini prawf marcio. |   |
| Gwybodaeth ar sut i gael adborth |   |
| Mannau cyflwyno aseiniadau gyda dyddiadau ac amseroedd cyflwyno'r aseiniad wedi'u nodi'n glir  |   |
| Gwybodaeth am bwy i gysylltu â nhw os ceir unrhyw anawsterau wrth gyflwyno |   |
| Ffolder (gudd) Arholwyr Allanol |   |
| Eitemau i'w safoni a'u hadolygu gan Arholwr Allanol |   |
| Rhestr Ddarllen Aspire |  |
| Dolen i Restr Ddarllen Aspire a grëwyd ar dudalen gynnwys y modiwl |  |

|  |  |
| --- | --- |
| Pethau i'w gwirio |   |
| Mae enwau'r ffeiliau yn ystyrlon  |   |
| Mae'r dolenni i ffeiliau a gwefannau yn gweithio |   |
| Mae'r cynnwys yn cydymffurfio â ddeddfwriaeth hawlfraint  |   |
| Mae'r wybodaeth yn gyfredol (a deunyddiau sydd wedi dyddio wedi'u tynnu) |   |
| Mae deunyddiau a dogfennau'r cwrs mewn fformatau hygyrch (gweler [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) i gael rhagor o wybodaeth) |   |
| Sgôr Blackboard Ally o 70% neu uwch |  |

Mae mwy o wybodaeth a chefnogaeth ar gael:

* [Cwestiynau a Holir yn Aml am Blackboard](https://faqs.aber.ac.uk/index.php?search=blackboard)
* [Canllawiau Blackboard](https://www.aber.ac.uk/cy/is/it-services/elearning/canllawiauadogfennau/)
* Cysylltwch â'r Tîm Addysg Ddigidol (eddysgu@aber.ac.uk)

*Mae'r Polisi hwn yn cael ei gynnal gan y Gwasanaethau Gwybodaeth. Fe'i adolygwyd ddiwethaf ym mis Chwefror 2025 gan y Pwyllgor Ansawdd a Safonau a bydd yn cael ei adolygu eto ym mis Chwefror 2026. / This Policy is maintained by Information Services, was last reviewed by Quality and Standards Committee in February 2025 and is due for review in February 2026.*